Dieetkundiges het hierdie maklike eetplan aanmekaar gesit om jou te help om gemiddeld 3 kg per maand af te skud. Saam met 'n oefenplan kan jy jou gewigsverlies na 4 tot 5 kg per maand opstoot.
As jy al die kos wat jy elke dag gaan eet op 'n tafel moet uitpak, sal dit uit die volgende (of 'n ooreenstemmende uitruilporsie) bestaan:
Die ideale maaltyd (bord kos) bestaan uit die helfte groente en vrugte, ¼ proteïene, ¼ koolhidrate en 'n teelepel vet/olies (versteekte vette ingesluit) plus 'n ½ glas afgeroomde melk (of 'n ander suiwelproduk).
Geen lekkerny is taboe nie, maar oordaad wel. Vir elke ses dae wat jy by die eetplan hou, kan jy jouself bederf met 'n halwe Bar One of ander sjokolade, 'n snytjie koek, en porsie nagereg.
Jy gaan leer om reg te eet. As jy nou 'n kopskuif maak, kan jy dié eetpatroon vir die res van jou lewe volg en skraal bly.
Jy sal tussen ½ kg tot 1 kg per week verloor – die ideale gewigsverlies wat jou die liggaam die beste kans gee om nooit weer die gewig aan te sit nie.
- Gebruik verkieslik 'n mediumgrootte of klein saad- of volgraanbrood, en nie die groot brode wat in dik snye gesny is nie.
- 'n Porsie kaas is 'n blokkie so groot soos 'n vuurhoutjiedosie (30g), en is gelyk aan sowat 5 dun snye. Gebruik eerder laevet-weergawes. Hoe harder en geler, hoe meer vet bevat die kaas.
- Probeer om jou koffie of tee tot 'n maksimum van 3-4 koppies te beperk. Gebruik nie meer as ¼ k melk in jou koffie of tee nie, en eerder kunsmatige versoeter (as jy nie drie jaar lank 3 000 pilletjies per dag sluk nie, kan jy vir eers die van die kankergevaar vergeet).
Jy kan enige porsie koolhidrate vir 'n ander porsie koolhidrate omruil, of 'n porsie proteïene vir 'n ander porsie proteiene en vet vir vet.
Maak jou bord se kleurvol moontlik met 'n verskeidenheid groente. Jy kan net soveel van die volgende groente eet as wat jy wil: